เคแบงก์สยามพิฆเนศ
ไหนๆ ก็จัดงานบ่อยๆ ธนาคารกสิกรไทย ก็เลยปิ๊งไอเดียมีโรงละครเป็นของตัวเองเลยดีกว่า ว่าแล้วซูเปอร์มด ปกรณ์ พรรธนะแพทย์
18 มี.ค. 2558

โดย...แบงก์กลิ้ง
ไหนๆ ก็จัดงานบ่อยๆ ธนาคารกสิกรไทย ก็เลยปิ๊งไอเดียมีโรงละครเป็นของตัวเองเลยดีกว่า ว่าแล้วซูเปอร์มด ปกรณ์ พรรธนะแพทย์ รองกรรมการผู้จัดการอาวุโส ธนาคารกสิกรไทย ก็จับมือกับเวิร์คพอยท์ แปลงสตูดิโอที่ศูนย์การค้าสยามสแควร์วัน เป็นโรงละครเคแบงก์สยามพิฆเนศ นับเป็นโรงละครเอกชนที่มีจำนวนที่นั่งมากเป็นอันดับสามของไทย ถัดจากโรงละครกาดสวนแก้วและเมืองไทยรัชดาลัย เธียเตอร์ มีความจุ 1,044 ที่นั่ง
พิธีเปิดโรงละครมีขึ้นในวันที่ 9 ก.พ.ที่ผ่านมา โดยได้ครูเสนาะ หลวงสุนทร ศิลปินแห่งชาติ สาขาศิลปะการแสดง (ดนตรีไทย) ลูกศิษย์ของหลวงประดิษฐไพเราะ (ศร ศิลปบรรเลง) ขึ้นมาบรรเลงระนาดเอกในเพลงสาธุการและแสนคำนึง เพื่อเป็นการทดสอบระบบเสียงภายในโรงละคร และจะประเดิมจัดแสดงละคร "โหมโรง เดอะมิวสิคัล" ในเดือน เม.ย.นี้